लोगों ने उड़ाया मजाक, पूछा- ये पर्स है या बाल्टी
Bollywood Actress Ananya Panday Trolled Over Her Handbag - बॉलीवुड एक्ट्रेस अनन्या पांडे को हाल ही में मुंबई के एक इवेंट में स्पॉट किया गया, इस दौरान वह अपने बैग को लेकर चर्चा में आ गईं।
बॉलीवुड एक्ट्रेस अनन्या पांडे को हाल ही में मुंबई के एक इवेंट में स्पॉट किया गया, इस दौरान वह अपने बैग को लेकर चर्चा में आ गईं। इवेंट से जुड़ा एक वीडियो सोशल मीडिया पर सामने आया है।
वीडियो में अनन्या पिंक आउटफिट में नजर आ रही हैं। इस लुक को उन्होंने एक बकेट स्टाइल बैग के साथ कम्पलीट किया। जिसे देखने के बाद सोशल मीडिया पर लोग उनकी खूब खिंचाई कर रहे हैं।
पैपराजी ने किया ये कमेंट 
इस वीडियो में अनन्या गोल्डन कलर के बकेट स्टाइल बैग के साथ एंट्री लेती हुई दिखाई दे रही हैं। इस दौरान वहां पर मौजूद पैपराजी ने भी ऐसा पर्स देख एक्ट्रेस से पूछा,'मैम पर्स है या बाल्टी'। इतना बोले के बाद सभी हंसने लगते हैं। वहीं अनन्या भी खुद मुस्कुराते हुए निकल जाती हैं।
यूजर्स ने उड़ाया मजाक
सोशल मीडिया पर यूजर्स अनन्या के पर्स को देखकर काफी मजेदार रिएक्शन दे रहे हैं। एक यूजर ने वीडियो पर कमेंट कर लिखा, 'दाल तड़के की बाल्टी, वापस जाते समय भर के लेके जाना।' दूसरे यूजर ने कमेंट कर लिखा, 'इस पर्स का साइज अनन्या के स्ट्रगल के बराबर है।' तो वहीं तीसरे ने लिखा, 'वो सब तो ठीक है, लेकिन उसमें रखा क्या होगा'?
अनन्या पांडे का वर्कफ्रंट
अनन्या के वर्कफ्रंट की बात की जाए तो वह जल्द ही आयुष्मान खुराना के साथ ‘ड्रीम गर्ल 2’ में स्क्रीन शेयर करेंगी। इससे पहले उन्हें विजय देवरकोंडा के साथ लाइगर में देखा गया था। हालांकि फिल्म बॉक्स ऑफिस पर बुरी तरह पिट गई थी।